nvidia/miracl-vision huggingface dataset:
Almagesti

Almagesti ni jina la kitabu cha Klaudio Ptolemaio (100 - 170 BK) kinachoshika hitimisho ya elimu ya Wagiriki wa Kale kuhusu astronomia. Kilitungwa kwa Kigiriki na kuhifadhiwa kwa njia ya tafsiri kwa Kiarabu na baadaye kwa Kilatini ikawa msingi wa elimu yote kuhusu nyota kwa miaka 1,500 hadi karne ya 17 na wataalamu wote kati ya Wakristo wa Ulaya na Waislamu wa Mashariki ya Kati walifuata maelezo yake. Ptolemaio alitumia jina la Kigiriki μαθηματικὴ σύνταξις mathematike sintaksis (hitimisho ya elimu, kutoka σύνταξις sintaksis (hitimisho) na μαθηματικός mathematikos (kuhusu elimu)). Nakala za baadaye ziliitwa "megiste sintaksis" kwa maana ya "hitimisho kuu" na nakala hizi zilikuwa msingi wa tafsiri kwa Kiarabu ambako neno la Kigiriki "megiste" lilandikwa kwa herufi za kiarabu kama المجستى al-majisti iliyokuwa "Al-magest" katika tafsiri za baadaye kwa Kilatini. Almagesti ina sehemu au "vitabu" 13 ndani yake: Katika Almagesti Ptolemaio alitaja makundinyota 48 ambazo ni msingi wa makundinyota 88 za kisasa. Pamoja na makundinyota aliorodhesha nyota 1020 na kwa kila nyota aliongeza vipimo vilivyowezesha wasomaji wake kukuta kila nyota kwenye anga. Leo hii watafiti huamini ya kwamba Ptolemaio mwenyewe alitumia orodha iliyowahi kutungwa miaka 300 kabla yake na Hipparchos pamoja na vipimo vyake.  Katika nyakati za Kale kitabu cha Ptolemaio kilikuwa hitimisho kuu ya elimu ya siku zile. Jinsi ilivyo na maandiko mengi ya kale kilinakiliwa kwa mkono maana hii ilikuwa njia ya pekee kabla ya ugunduzi wa uchapaji wa vitabu. Baada ya kuporomoka kwa Dola la Roma nakala zake zilipotea katika Ulaya. Lakini katika milki ya Uislamu vitabu vingi vya Wagiriki vilitafsiriwa kwa Kiarabu kuanzia karne ya 9. Upatikanaji kwa Almagesti kwa Kiarabu ulikuwa msingi kwa maendeleo ya astronomia katika himaya ya Uislamu wakati wa Karne za Kati
Sogea Karibu

kutoka katika albamu ya Mpenzi Zarina Sogea Karibu ni jina la wimbo wa muziki wa dansi uliotungwa na Kakere Belesa na kuimbwa na Hassan Bitchuka kwa ajili ya Juwata Jazz Band mnamo 1979. Wimbo huu unasifika sana kwa kinanda (organ) chake cha huzuni kilichopigwa na mpigaji nguli wa "The Kilimanjaro Band", Waziri Ally (Kissinger). Sababu zilizopelekea kupiga organ katika wimbo huu, ni kuwa wapigaji wa vyombo vya upepo waligoma (tarumbeta na sax) kwa kuuona wimbo ni mbaya. Lakini baada ya kutoka wote walishangazwa na utamu uliopatikana katika wimbo huu. Sauti kuu ya wimbo huu imeimbwa na Hassan Rehani Bitchuka kwa ustadi wa hali ya juu. Ni moja kati ya nyimbo zilizotamba sana za Juwata Jazz Band kwa kipindi cha miaka ya 1970 na 1980 mwanzoni. Wimbo unahusu mke mwema aliyekuja kubadilika tabia zisizovumilika katika ndoa. Mwishowe anamtaka abebe kilicho chake heri abaki mwenyewe. Wimbo umeimbwa kwa huzuni wa hali juu kabisa kwa muziki wa dansi wa kipindi hiko. Wimbo huuu ulikuwa utunzi wa Kakere Belesa, Kakere na Bitchuka walikuwa wanaishi nyumba moja ya kupanga miaka hiyo, Kakere alipompa Bitchuka wimbo huu, Bitchuka akafanya marekebisho madogo hasa yale maneno ya mwanzoni mwa wimbo sogea karibu Kakere alikuwa anaimba, Bitchuka akapendekeza heri iwe ya kuongea badala ya kuimba. Baada ya hatua hiyo kwisha, wakaupeleka kwa wenzao ili wauanzie mazoezi, lakini watu wa ala za upepo chini ya uongozi wa Joseph Lusungu waliususia wimbo huu. Lakini baada ya kutoka wote waliukubali
Fungo-bukini

Jenasi 3, spishi 4: Fungo-bukini ni wanyama wadogo hadi wakubwa kiasi wa Madagaska wanaoainishwa katika nusufamilia Euplerinae wa familia Eupleridae na ambao wanafanana na fungo wa bara la Afrika. Pamoja na nguchiro-bukini (nusufamilia Galidiinae) wana mhenga mmoja aliyekuwa aina ya nguchiro na aliyevuka Mlango wa Msumbiji miaka milioni 20 iliyopita. Wanyama hawa ni kama fungo wadogo au nguchiro, isipokuwa fosa. Mdogo kuliko wote ni fungo-bukini miraba (sm 20 na g 1500-2000) na mkubwa ni fosa (sm 70-80 na kg 5.5-8.6). Rangi yao ni kahawia au kahawianyekundu. Wanatokea misituni na hula vertebrata kama lemuri, tandaraka, wagugunaji, mijusi na ndege (fosa na fungo-bukini miraba) au invertebrata kama nyungunyungu, konokono, konokono uchi na lava (falanuki).
Apple Inc.

Apple Inc. ni kampuni ya teknolojia ya kimataifa ya Marekani iliyoko Cupertino, California ambayo inaunda, na kuuza bidhaa mbalimbali za teknolojia kwa watumiaji, programu za kompyuta, na huduma za mtandaoni. Kampuni ya Apple ni mojawapo ya makampuni yenye nguvu zaidi duniani. Katika kipindi cha awali, kampuni hiyo ilipata mtikisiko wa kiuchumi, baada ya hapo ilipata umaarufu ambao ulimwengu unauona. Kampuni ya Apple ilipatikana mnamo 1976 siku ya 1 Aprili. Nembo ya kwanza ya Apple ilikuwa picha ya Newton. Sio tu jina la bidhaa hii ya Apple pia lilikuwa Newton. Kabla ya kuwasili kwa iPhone, Apple ilikuwa ikiimba ubora sawa wa bidhaa. Lakini mara tu iPhone ilipokuja, Jobs alimaliza uhusiano kati ya Apple na Newton. Bidhaa za kampuni ya Apple Inc. ni pamoja na smartphone ya iPhone, kompyuta ya kibao ya iPad, kompyuta ya Mac binafsi, mchezaji wa vyombo vya habari vya iPod, smartwatch ya Apple Watch, vyombo vya habari vya Apple TV na HomePod. Programu ya matumizi ya Apple ni pamoja na mifumo ya uendeshaji wa MacOS na iOS, vyombo vya habari vya iTunes, kivinjari cha Safari, na utengenezaji wa bidhaa ya ILife na iWork
Orodha ya nchi za Afrika kulingana na msongamano wa watu

Hii ni orodha ya nchi za Afrika kulingana na msongamano wa watu kwa kila km² (takwimu za mwaka 2015). Misri yote imejumuishwa, ingawa sehemu ya eneo la Misri inapatikana Asia. Saint Helena, ikiwa imekaribiana sana na Afrika, imejumuishwa pia.
César Azpilicueta

César Azpilicueta Tanco (matamshi ya Kihispania: [θesaɾ aθpilikweta taŋko]; alizaliwa tarehe 28 Agosti 1989) ni mchezaji wa soka wa Hispania ambaye anacheza klabu ya Chelsea na timu ya taifa ya Hispania. Azpilicueta alitokea Osasuna, alitumia msimu wa tatu huko La Liga kabla ya kwenda Marseille, kushinda heshima kubwa na klabu za Kifaransa. Katika majira ya joto ya 2012 alihamia Chelsea, kushinda Europa League msimu wake wa kwanza na miaka miwili baadaye. Azpilicueta alipata magoli 55 za Hispania, na waliwakilisha chini ya miaka 21 katika michuano miwili ya Ulaya, kushinda kombe la 2011. Alifanya kuonekana kwake kwa kwanza kwa upande kamili mwaka 2013, na alichaguliwa kwa Kombe la Dunia ya 2014 na Euro 2016.
Windows 10

Windows 10 ni mfumo wa uendeshaji wa kompyuta unaotengenezwa na uliotolewa na kampuni ya Microsoft kama sehemu ya mifumo ya uendeshaji wa Windows NT. Mfumo huu uizinduliwa 29 Julai 2015.  Tofauti na matoleo yaliyotangulia ya Windows, Microsoft imeunda Windows 10 kama "huduma". Vifaa katika mazingira ya biashara zinaweza kupokea kwa kasi ndogo, au kutumia hatua za msaada wa muda mrefu ambazo hupokea tu updates muhimu, kama vile usalama.
Kylian Mbappé

Kylian Sanmi Mbappé Lottin (alizaliwa 20 Desemba 1998 ) ni mchezaji wa soka wa Kifaransa ambaye anacheza kama mshambuliaji katika kilabu cha La Liga, Real Madrid alipohamia kwa pauni 245 kutoka Paris Saint Germaine, na katika timu ya taifa ya Ufaransa. Anajulikana kwa kupiga chenga, nguvu, na kasi ya kulipuka. Mbappé alijitokeza wakati wa umri mdogo, akiwa na nyota za vijana wa AS Bondy, INF Clairefontaine, na Monaco, akifanya kwanza kuwa mtaalamu wa timu ya hifadhi ya mwisho. Mbappé hivi karibuni akawa mwanzilishi wa kawaida na mchezaji wa timu ya kwanza katika kampeni ya 2016-2017, na kusaidia klabu kupata cheo cha kwanza cha Ligue 1 katika miaka kumi na saba. Baadaye alihamishia Paris Saint-Germain  msimu uliofuata juu ya mkataba wa awali wa mkopo, na chaguo la ununuzi kwa euro milioni 180, na kisha kuunda mashambulizi na Neymar na Edinson Cavani. Mbappé alifanya mechi yake ya kwanza ya kimataifa kwa Ufaransa mwezi Machi 2017, baada ya hapo awali kuiwakilisha chini ya ngazi ya chini ya 17 na chini ya 19. Kwenye Kombe la Dunia la FIFA la 2018 Mbappé alikua mchezaji mchanga zaidi wa Ufaransa kufunga kwenye Kombe la Dunia, na kuwa kijana wa pili baada ya Pele kufunga kwenye fainali ya kombe la dunia.
Johan Cruyff

Hendrik Johannes "Johan" Cruijff (ilibadilishwa kuwa Cruyff; 25 Aprili 1947 – 24 Machi 2016) alikuwa gwiji mchezaji na kocha. Alipokuwa mchezaji alishinda Ballon d'Or mara tatu mwaka 1971, 1973, 1974. Cruyff alikuwa wa kwanza kuweza kutumia falsafa ya Total Football iliyoundwa na Rinus Michels, na anajulikana kama mchezaji bora wa soka kuwahi kutokea katika historia ya soka.Katika miaka ya 1970 mpira wa Uholanzi uliibuka na kuwa na ushindani kwenye michuano. Cruyff aliisaidia Uholanzi kufika kwenye fainali za kombe la dunia mwaka 1974 na kupewa mpra wa dhahabu kama zawadi kwa mchezaji bora kwenye mashindano.Kwenye fainali ya 1974 alifanya mashambulizi yaliyoitwa "Cruyff Turn" ambao ni mfumo unaotumika kwa sasa.Katika ngazi ya klabu alianza kucheza na Ajax, na alishinda Eredivisie mara nane, European Cups mara tatu na Intercontinental Cup mara moja. Mwaka 1973 alihamia Barcelona kwa kuvunja rekodi ya usajili, msimu wake wa kwanza alishinda taji la La Liga na kuitwa mchezaji bora wa Ulaya wa mwaka. Baada ya kustaafu mwaka 1984, Cruyff alikuwa kocha mwenye mafanikio makubwa wa Ajax na baadaye Barcelona baadaye alikuwa mshauri wa klabu zote mbili. Mwanaye Jordi pia alicheza soka.
Uenezi wa Kiswahili

Kiswahili ni lugha ambayo ilikuwa ikitumiwa na wakazi wa maeneo ya pwani ya Afrika Mashariki hata kabla ya ukoloni. Lugha hii ilitumika katika kufanyia mawasiliano na ilitumika kuwaunganisha watu kwa kuwa waliweza kuelewana na kuongea kwa mshikamano wa watu wengi. Lugha ya Kiswahili iliweza kukua sana na kuenea katika nchi ya Tanzania kuliko Kenya na Uganda kutokana na sababu zifuatazo. Kuteuliwa kwa lugha ya Kiswahili kuwa lugha ya taifa: baada ya kupata uhuru mwalimu Julius Kambarage Nyerere aliteua lugha ya Kiswahili itumike kama lugha kuu. Hii ilipelekea sana kuenea kwa lugha ya Kiswahili Tanzania kuliko nchi za Kenya na Uganda pamoja na kuanzisha vyama mbalimbali kama BAKITA, BAMITA na vingine ambavyo vilisaidia kukua kwa lugha ya Kiswahili kwa kuongeza misamiati ambayo ilifanya lugha ya Kiswahili kuendelea kukua. Vyombo vya habari kama vile televisheni, redio na hata magazeti ambavyo vilizungumza na kuchapisha majalada mbalimbali kwa kutumia lugha ya Kiswahili. Kutumika kwa Kiswahili kama lugha ya kufundishia: lugha ya Kiswahili ilitumika kufundishia katika shule za msingi mpaka vyuoni kwa hiyo hili lilipelekea kuelea na kuenea kwa lugha ya Kiswahili Tanzania kuliko Kenya na Uganda. Baada ya uhuru kuna mambo mengi yaliyosaidia kukua na kuenea kwa lugha ya Kiswahili Tanzania; miongoni mwa mambo hayo ni: Mwaka 1967 serikali iliteua Kiswahili. Hatua hii imesaidia kukua kwa Kiswahili kwa njia mbalimbali kama vile: Baada ya uhuru serikali iliunda vyombo katika kukuza na kuenea kwa lugha ya Kiswahili: vyombo hivyo ni TUKI, BAKITA, TAKILUKI na kadhalika. Taasisi ya Uchunguzi wa Kiswahili (TUKI); taasisi hii ilianzishwa tangu wakati wa mkoloni mnamo mwaka 1954. Kamati hii ikabadilishwa jina ikawa inajulikana kama Kamati ya Kiswahili ya Afrika Mashariki. Ulipofika mwaka 1964 kamati ikaingizwa katika chuo kikuu kishiriki cha Dar es Salaam chini ya chuo kikuu cha Afrika Mashariki ikawa inajulikana kama chuo cha uchunguzi wa lugha ya Kiswahili
Eazy B.

Bernard Mloka Luanda (anafahamika zaidi kwa jina lake la kisanii kama Easy-B au Big EZ-EZ B; amezaliwa 6 Agosti, 1976) ni msanii wa muziki wa hip hop kutoka nchini Tanzania. Yupo katika kundi la muziki wa hip hop la Kwanza Unit. Easy B ni mmoja kati ya wasanii wa mwanzo kabisa walioshiriki vilivyo katika kuikuza hip hop ya Tanzania. Easy alizaliwa na jina la Bernard Mloka Luanda mnamo tarehe 6 Agosti 1976 huko jijini London, Uingereza. Yeye ni mtoto wa tatu na wa kiume pekee kutoka kwa Mzee Luanda. Alianza elimu ya awali hadi darasa la nane akiwa hukohuko nchini Uingereza. Mwaka wa 1986, alirudi Tanzania na kujiunga darasa la tano ili aweze kuendana na elimu ya Kitanzania. Huko Dar, alijiunga na shule ya msingi ya Olympio. Hii ilitokana na lugha, wakati alivyorudi Tanzania alikuwa hajui kabisa Kiswahili. Kiingereza tu ndiyo lugha aliyokuwa anaijua. Baada ya kumaliza elimu ya msingi, akajiunga na shule ya Sekondari ya Aga Khan (AKMSS - Aga Khan Mzizima Secondary School). Kabla ya kuanzishwa kwa KU Crew, EZ B alikuwa katika kundi la Tribe X, kundi ambalo lilianzishwa mwaka 1991 - wakati huo EZ akiwa kidato cha tatu pale Mzizima
Mto Komoé

Mto Komoé ni mto wa Afrika Magharibi ambao unaanzia Burkina Faso, unaingia katika Ivory Coast na kuishia katika Bahari ya Atlantiki. Urefu wake ni km. 759 hivi.
Sangha (mto)

Mto Sangha ni tawimto la mto Kongo katika Jamhuri ya Afrika ya Kati, Kamerun na Jamhuri ya Kongo. Urefu wake ni km 1100 hivi.
Mto Ogowe

Mto Ogowe (au Ogooué) ndio mto muhimu zaidi wa Gabon, na ni wa nne kwa wingi wa maji barani Afrika (baada ya mto Kongo, mto Niger na mto Zambezi). Chanzo chake ni katika Jamhuri ya Kongo na delta yake kubwa ni kwenye ghuba ya Guinea (bahari ya Atlantiki).
Mto Baoulé

Mto Baoulé ni tawimto la mto Bani ambao tena unaingia katika mto Niger ukiwa tawimto kubwa zaidi nchini Mali. Chanzo chake kiko nchini Cote d'Ivoire.
Mto Bani

Mto Bani ni tawimto la mto Niger ukiwa tawimto kubwa zaidi nchini Mali. Chanzo chake kiko nchini Cote d'Ivoire. Urefu wake ni km 1100 hivi.
Modibo Keïta

Modibo Keïta (4 Juni 1915 - Mei 16, 1977) alikuwa Rais wa kwanza wa Mali (1960-1968) na Waziri Mkuu wa Shirikisho la Mali. Aliongoza kwa kutumia itikadi ya Ujamaa wa Afrika. Alizaliwa huko Bamako-Coura, jirani ya Bamako, ambayo ilikuwa wakati huo mji mkuu wa Sudan ya Kifaransa. Familia yake walikuwa Waislamu wa Mali ambao walidai asili ya moja kwa moja kutoka kwa waanzilishi wa Dola la Mali. Alifundishwa Bamako na Ecole Normale supérieure William Ponty huko Dakar Senegal, ambapo alikuwa mwanafunzi wa nafasi ya kwanza kwenye darasa lake. Kuanzia mwaka wa 1936, alifanya kazi kama mwalimu huko Bamako, Sikasso na Timbuktu. Jina lake la utani baada ya shule ya msingi ilikuwa Modo. Modibo Keita alihusika katika vyama mbalimbali. Mwaka wa 1937, alikuwa mratibu wa kikundi cha sanaa na maonyesho. Pamoja na Ouezzin Coulibaly, alisaidia kupatikana Umoja wa Walimu wa Ufaransa wa Afrika Magharibi. Keita alijiunga na kikundi cha Kikundi cha Kujifunza Ukomunisti (GEC) huko Bamako. Mwaka wa 1943, alianzisha L'oeil de Kénédougou , gazeti lililopinga utawala wa kikoloni
Milima Air

Aïr (tamka: a-ir) ni safu ya milima katika nchi ya Niger (Afrika). Urefu wake unafikia hadi mita 2,022 juu ya usawa wa bahari. Eneo la Air ni kilomita za mraba 84,000. Milima hii iko katikati ya jangwa la Sahara na kutokana na kuinuliwa juu ya mazingira ya jangwa ina tabia kama kisiwa chenye tabianchi tofauti. Hata kama usimbishaji ni mdogo, kimo chake hupunguza joto na kinatunza kiwango cha unyevu kilichopo juu ya jangwa na hivyo kuruhusu kuwepo kwa uoto tofauti na jangwa.
Mlima Kadam

Mlima Kadam ni mlima wa Uganda (Afrika). Urefu wake unafikia mita 3,063 juu ya usawa wa bahari.
Mlima Moroto

Mlima Moroto ni mlima wa Uganda (Afrika Mashariki). Urefu wake unafikia mita 3,083 juu ya usawa wa bahari.
Mlima Kinyeti

Mlima Kinyeti ni mlima mrefu kuliko yote ya Sudan Kusini (Afrika). Urefu wake unafikia mita 3,187 juu ya usawa wa bahari.
Ekliptiki

Njia ya Jua (kwa Kiingereza: ecliptic) ni mstari wa kudhaniwa kwenye anga la Dunia ambako Jua linapita mbele ya nyota katika muda wa mwaka mmoja. Njia ya Jua haionekani kirahisi kwa macho kwa sababu tunaona Jua wakati wa mchana ambako nyota hazionekani. Lakini wakati wa mapambazuko na machweo nyota zinaanza kuonekana tukiweza kutambua ni karibu na nyota gani ya kwamba jua linapambazuka na kuchwa. Tukiangalia tena nyota zilizopo angani karibu na sehemu ya kuchwa baada ya wiki 4 tunaona kumbe zimekuwa tofauti. Nyota hizi katika sehemu ambako Jua linatokea au kupotea kwa macho ya mtazamaji zinabadilika mwezi kwa mwezi lakini baada ya mwaka mmoja ni tena nyota zilezile. Tangu miaka elfu kadhaa watazamaji wa nyota katika tamaduni mbalimbali za Dunia walishika kumbukumbu ya mabadiliko hayo yanayotokea sambamba na mabadiliko ya majira. Vilevile tangu kale watu waliwahi kupanga nyota za angani katika kundinyota. Kwa jumla ni makundinyota 12 ya kurudia zilizoonekana tangu kale ya kuwa Jua linapita katika maeneo yake katika muda wa mwaka. Mzingo unaounganisha makundinyota haya 12 ambako Jua linapita ni mstari wa njia ya Jua. Jina "ecliptic" linatokana na neno la Kigiriki Εκλειψις ekleipsis linalotaja Kupatwa kwa Jua au Kupatwa kwa Mwezi. Maana kila mara tukio kama hili linatazamwa Jua au Mwezi uko kwenye mstari wa njiajua. Makundinyota karibu yote kwenye mstari wa njia ya Jua yanataja wanyama wa mitholojia ya Kigiriki
Kipi Sijasikia

"Kipi Sijasikia" ni wimbo uliotoka tarehe 15 Septemba, 2014 kutungwa na kuimbwa na msanii wa muziki wa hip hop kutoka nchini Tanzania, Professor Jay. Katika wimbo, ameshirikishwa mwimbaji wa Bongo Flava - afisa mtendaji mkuu wa WCB, Diamond Platnumz. Wimbo umetayarishwa na P. Funk wa Bongo Records. Wiki ambayo wimbo huu umetoka, Jay alitoka nyimbo tatu kwa siku tatu mfululizo. Ya kwanza "Chafu Tatu", ya pili "Kipi Sijasikia" na ya tatu "Sauti ya Ghetto". Wimbo una madongo kibao dhidi ya wale wanaomsema vibaya maisha ya Jay. Video ya muziki huu imeongozwa na Adam Juma wa Next Level Production. Walionekana katika video ni pamoja na Rommy Jones, DJ Choka, P. Funk, Kulwa Kikumba (Dude) na wengine wengi. Jay anaimba kwa uchungu mno dhidi ya wenye visonoko na ngebe juu yake. Ubunifu pekee katika wimbo huu ni kwenye video
Elimu ya kujitegemea

Elimu ya kujitegemea ni elimu inayolenga si nadharia au ujuzi tu, bali namna ya kufaidika nayo hata upande wa uchumi kwa kufanya nchi isihitaji kutegemea misaada kutoka nje. Tanzania mara ilipopata uhuru mwaka 1961 serikali, chini ya uongozi wa waziri mkuu wa kwanza wa Tanganyika, Julius Nyerere, ilifanya jitihada mbalimbali za kuiokomboa nchi, hususan katika suala la elimu. Mipango mbalimbali iliwekwa, na kilele cha mipango hiyo ilikuwa mwaka 1967 wakati wa Azimio la Arusha.
Bahari za China

Bahari za China ni mfululizo wa bahari za pembeni katika Pasifiki ya magharibi, karibu na China.  Bahari hizo ni:
Bahari ya Njano

Bahari ya Njano ni bahari ya pembeni katika Pasifiki ya magharibi, karibu na China, pamoja na Bahari ya China Mashariki na Bahari ya China Kusini.
Neymar Jr

Neymar da Silva Santos Júnior (matamshi ya Kireno: [nejˈmaʁ dɐ ˈsiwvɐ ˈsɐ̃tus ˈʒũɲoʁ], kwa kawaida anajulikana kama Neymar au Neymar Jr; alizaliwa 5 Februari 1992) ni mchezaji wa mpira wa miguu mzawa wa Brazil. Anacheza kama mshambuliaji katika klabu ya Al-Hilal nchini Saudia na katika timu ya taifa ya Brazil. Neymar alijitokeza katika umri mdogo huko Santos, ambako alifanya mwanzo wake wa kitaaluma mwenye umri wa miaka 17. Neymar alikuwa mara mbili mchezaji bora wa Brazil mwaka 2011 na 2012, kabla ya kuhamia Ulaya kwenda kujiunga na timu ya Barcelona. Akiwa kama mshambuliaji akisaidiana na Lionel Messi na Luis Suárez, alishinda kombe la La Liga, Copa del Rey, na Ligi ya Mabingwa ya UEFA msimu wa 2014-15. Alishika nafasi ya tatu katika tuzo ya Ballon d'Or mwaka 2015. Mnamo Agosti 2017, Neymar alihamia kutoka Barcelona kwenda Paris Saint-Germain kwa mkataba wa thamani ya milioni 222 milioni, na kumfanya awe mchezaji wmenye gharama kubwa duniani. Pamoja na mabao 55 katika mechi 85 kwa Brazil tangu kuanzia umri wa miaka 18, Neymar ni mchezaji wa tatu wa juu zaidi kwenye timu yake ya Taifa. Ushiriki wake katika Kombe la Dunia ya FIFA ya 2014 na 2015 Copa América ilipunguzwa kwa kuumia na kusimamishwa kwa mtiririko huo, lakini mwaka ujao aliipatia Brazil medali ya kwanza ya dhahabu ya Olimpiki katika soka la wanaume katika michezo ya Olimpiki ya majira ya joto ya 2016. Anajulikana kwa njia yake ya uwezo wa kutumia miguu miwili. Pamoja na mwenye uwezo wa kuchezea mpira. Yeye huwa miongoni mwa watu wa michezo maarufu duniani; kampuni ya SportsPro ilimtaja Neymar kama mwanamichezo maarufu zaidi duniani mwaka 2012 na 2013, na ESPN imemtaja kuwa mwanariadha maarufu zaidi wa nne mwaka 2016
Antonio Conte

Antonio Conte (matamshi ya Kiitalia: [anˈtɔːnjo ˈkonte]; amezaliwa 31 Julai 1969) ni meneja wa mpira wa miguu wa Italia na mchezaji wa zamani. Kwa sasa ni kocha mkuu wa klabu ya Internazionale Milano. Alichukua nafasi hiyo akitokea Chelsea ya Uingereza. Conte anazungumza lugha ya Kiitalia na Kiingereza. Ni Mkristo muumini wa Kanisa Katoliki. Conte na mkewe Elisabetta wana mtoto mmoja wa kike anayefahamika kwa jina la Vittoria. Wawili hao walikuwa katika mahusiano ya miaka 15 kabla ya kuoana mnamo Juni 2013. Mwaka 2012 Conte alikutwa na kashfa ya kupanga matokeo wakati huo akiwa kocha wa klabu ya Siena ya Italia akiwa na mchezaji mwenzake Filippo Carobbio walihusishwa katika kupanga matokeo kwa kucheza kamari msimu huo wa 2011-12. Katika kashfa hiyo ilielezwa kuwa mmiliki wa Siena Massimo Mezzaroma alipeleka ujumbe kwa wachezaji akiwataka wahakikishe mchezo wao dhidi ya Novara umalizike kwa sare. Kwa kufanya hivyo Mezzaroma alipata faida kubwa. Conte aliweka bayana namna familia yake ilivyomsaidia hususani mkewe ambaye alitoa msaada mkubwa kwake. Akiwa mchezaji alikuwa akicheza nafasi ya kiungo
Danny Drinkwater

Daniel Noel Drinkwater (amezaliwa 5 Machi 1990) ni Mwingereza ambaye ni mchezaji wa mpira wa miguu na ambaye anacheza kama kiungo kwenye klabu ya Chelsea na timu ya taifa ya Uingereza. Yeye awali alicheza kwa mkopo katika timu za Huddersfield Town, Cardiff City, Watford na Barnsley, na pia aliitumikia Manchester United na Leicester City. Drinkwater alicheza kimataifa kwenye timu ya taifa ya Uingereza ngazi ya chini ya miaka 18 na chini ya miaka 19. Akiwa Leicester City walishinda kombe la Ligi Kuu ya Uingereza msimu wa 2015 – 16.
Ujuzilio

Ujuzilio (pia: Unostiki, Gnosi; kwa Kiingereza: "Gnosticism", kutoka neno la Kigiriki γνωστικός, gnostikos, "mwenye ujuzi", ambalo mzizi wake ni γνῶσις, gnōsis, "ujuzi") ni nadharia ya wokovu kupatikana kwa njia ya maarifa.pia Mazingira ya asili ni Uyahudi wa karne ya 1 na ya 2 BK. Wafuasi wa Gnosi hiyo, wakitafsiri namna yao Torati na vitabu vingine vya Biblia, walidai ulimwengu unaoonekana haukuumbwa na Mwenyezi Mungu, bali na roho nyingine iliyofunga chembe ya Umungu katika mwili. Walidai kuwa maarifa, si imani, yanaweza kukomboa hiyo chembe. Nadharia hiyo ilistawi hasa kando ya Bahari ya Kati, ikichanganyikana na falsafa ya Plato na matapo ya Ukristo yaliyopingwa na uongozi wa Kanisa kama uzushi. Kuanzia karne ya 3 nguvu ya nadharia hiyo ilipungua, lakini bila kufutika kabisa katika ustaarabu wa magharibi hadi leo. Kwa mfano, ulijitokeza katika Renaissance. Dini maalumu iliyoanzishwa kwenye msingi wa unostiki ilikuwa Umani (Manichaeism). Kutoka Dola la Persia, unostiki huo ulienea hadi China. Leo hii kuna jumuiya moja iliyotokana na unostiki wa kale ambayo ni jumuiya ndogo ya Wamandayo katika Iraki na kusini mwa Iran.
Umani

Umani (au Umanikeo, kutoka jina la Kiingereza "Manicheism") ni dini iliyoanzishwa na Mani (216-274 hivi) huko Mesopotamia, wakati ilikuwa sehemu ya milki ya Uajemi katika karne ya 3 BK. Mani alibuni dini yake kwa kusudi akilenga kuunganisha Uzoroasta, Ukristo na Ubuddha. Alitazama ulimwengu kuwa na nguvu mbili ambazo ni mwanga na giza, sawa na mema na mabaya. Dini hiyo ilifuata ujuzilio na kuenea sana katika Uajemi, upande wa magharibi katika Dola la Roma na upande wa mashariki hadi China. Kati ya watu walioisadiki, maarufu zaidi ni Augustino wa Hippo, aliyoifuata kwa miaka kadhaa kabla hajaongokea Ukristo wa Kanisa Katoliki na kutunga maandiko dhidi ya Umani. Katika karne zilizofuata, jina la "Umani" lilitumiwa na waandishi Wakristo dhidi ya mafundisho mbalimbali yaliyotazamiwa kama uzushi na kuonyesha tabia za uwili, hata kama hazikutokana na Umani wa kihistoria.
Mani

Mani (kwa Kifarsi مانی, Māni; Ctesiphon (leo nchini Iraq), 216 – Gundeshapur (leo nchini Iran), 274 hivi) alikuwa mtu wa karne ya 3, aliyeanzisha dini ya Umani, ambayo kwa sasa haipo tena. Kati ya vitabu vyake muhimu zaidi ni saba.